OpenLLM-France/wikimedia huggingface dataset:
# Irvin Kershner

Irvin Kershner, Isadore Kershner jaioa (Filadelfia, 1923ko apirilaren 29a - Los Angeles, 2010eko azaroaren 27a) estatubatuar zinema eta telebista zuzendari, ekoizle eta aktorea izan zen.
Jatorri juduko familia batean jaio zen eta musika eta artea jorratu zituen. Musika, pintura eta fotograia ikasi zituen. Bigarren Mundu Gerran hegaldi-ingeniari izan zen Estatu Batuetako armadan.
Gerra ostean zinema munduan hasi zuen bere ibilbidea. Gidoilari, zuzendari, argazkilari eta editore gisa hasi zen film dokumentaletan, eta ondoren fikziozko filmetan aritu zen. The Empire Strikes Back filmaren zuzendaria izan zen.

## Filmografia
### Zinema
#### Zuzendaria

| Urtea | Izenburua | Oharrak |
| 1958 | Stakeout on Dope Street | Gidoilaria ere bai |
| 1959 | The Young Captives | |
| 1961 | Hoodlum Priest | |
| 1963 | Face in the Rain | |
| 1964 | The Luck of Ginger Coffey | |
| 1966 | A Fine Madness | |
| 1967 | The Flim-Flam Man | |
| 1970 | Loving | |
| 1972 | Up the Sandbox | |
| 1974 | S*P*Y*S | |
| 1976 | The Return of a Man Called Horse | |
| 1978 | Eyes of Laura Mars | |
| 1980 | The Empire Strikes Back | Saturn eta Hugo Sariak |
| 1983 | Never Say Never Again | |
| 1990 | RoboCop 2 | |

#### Aktorea

| Urtea | Izenburua | Rola | Zuzendaria | Oharrak |
| 1988 | The Last Temptation of Christ | Zebedee | Martin Scorsese | |
| 1990 | RoboCop 2 | Gerber | Bere burua | Kredituetan agertu barik |
| 1994 | On Deadly Ground | Walters | Steven Seagal | |
| 1995 | Angus | Mr. Stoff | Patrick Read Johnson | |
| 2003 | Manhood | Gentleman | Bobby Roth | |
| 2005 | Berkeley | Statistics Professor | Bobby Roth | (azken rola) |

#### Ekoizlea

| Urtea | Izenburua | Director |
| 1988 | Wildfire | Zalman King |
| 1997 | American Perfekt | Paul Chart |
| 2009 | The Lost Tribe | Roel Reiné |

### Telebista zuzendaria

| Urtea | Izenburua | Oharrak |
| 1955 | Confidential File | Atala: "Horror Comic Books" |
| 1959 | Now Is Tomorrow | Telefilma |
| 1959–61 | The Rebel | 35 atal |
| 1961 | Cain's Hundred | Atala: "Degrees of Guilt" |
| 1961 | Ben Casey | Atala: "My Good Friend Krikor" |
| 1962–1963 | Naked City | 2 atal |
| 1963 | Kraft Suspense Theatre | Atala: "The End of the World, Baby" |
| 1977 | Raid on Entebbe | Telefilma |
| 1986 | Amazing Stories | Atala: "Hell Toupee" |
| 1989 | Traveling Man | Telefilma |
| 1993 | SeaQuest DSV | Atala: "To Be or Not to Be" |

## Kanpo estekak

* Datuak: Q119348
# Irvine (Kentucky)

Irvine Kentuckyko hiri bat da. Estill konderrian kokatua dago. 2010ean 2.715 biztanle zituen, 3,65 kilometro koadrotan banatuta.

## Ikus, gainera

* Estill konderria

## Kanpo estekak

* Datuak: Q1193936
* Multimedia: Irvine, Kentucky / Q1193936
# Inés Hernand

Inés Hernández, Inés Hernand izenez ezaguna (Madril, 1992) abokatu, influencer, eduki-sortzaile, umorista eta telebista-aurkezle espainiarra da.

## Bizitza

Unibertsitatean Arte Ederrak ikasten hasi zen, baina utzi egin zuen eta Londresera joan zen, non zerbitzari lanetan aritu baitzen.
Itzuli zenean, Zuzenbideko Gradua ikasi zuen Madrilgo Unibertsitate Konplutentsean eta ondoren Abokatutza Masterra egin zuen Madrilgo Unibertsitate Konplutentsean. Abokatutzan sartzeko azterketa gainditu ondoren, abokatu titulua lortu zuen eta abokatu moduan lan egin zuen denbora batez.
Zuzenbidea ikasten ari zela, YouTubera bideoak igotzen hasi zen "Inés Responde" kanalean, lege-gaiei eta aholku juridikoei buruz. Horrekin, sare sozialen munduan ospea irabazten hasi zen.
Abokatu izateaz gain, turismo-gidari, saltzaile, lorezain, begirale, idazkari, garbitzaile eta abar gisa lan egin du.
2022ko urtarrilean Benidorm Festeko aurkezle lanak egin zituen.
2022tik aurrera "la Noche D" aurkezten du La 1-en Eva Sorianorekin batera.
2023an, Espainiako RTVE kate publikoak Gen Playz kapitulua bere sareetatik kentzera behartu zuen; Harrotasunaren jaialdian eta hauteskunde orokorretatik hurbil dauden egunetan, aurkezleak zuzenean eman zuen: "Esan beharra daukat onek beti irabazten dutela, beraz, noski, egiturazko indarkeria egon arren, garaipenaren inguruan ez dut zalantzarik. gobernu aurrerakoi baten hurrengo hauteskunde orokorrak" ikus-entzunezko plataforma publikoa erabiliz euren iritzi politiko pertsonalak adierazteko.

## Erreferentziak

* ↑ (Gaztelaniaz) 20minutos. (2022-01-27). «Así es Inés Hernand, de proyecto de abogada a cómica y presentadora aclamada en el Benidorm Fest» www.20minutos.es - Últimas Noticias (Noiz kontsultatua: 2022-03-09).
* ↑ (Gaztelaniaz) «Inés Hernand: ¿Qué piensa la generación Z sobre el feminismo?» ElHuffPost 2022-03-08 (Noiz kontsultatua: 2022-03-09).
* ↑ (Gaztelaniaz) Peláez, Raquel. (2022-02-04). «Inés Hernand: “Lo que ha pasado con el BenidormFest es una especie de histeria colectiva”» El País (Noiz kontsultatua: 2022-03-09).
* ↑ (Gaztelaniaz) «Inés Hernand sustituirá a Dani Rovira al frente de 'La noche D' en TVE» El Español 2022-03-08 (Noiz kontsultatua: 2022-03-09).
* ↑ (Ingelesez) «Alfonso Sánchez on TikTok» TikTok (Noiz kontsultatua: 2023-07-26).
* ↑ Txantiloi:Cita web

## Kanpo estekak

* Datuak: Q110734916
# Inés Jacob Taquet

Ines Jacob Taquet Deustuko Unibertsitateko informatikari, irakasle eta doktorea da. Ingeniaritza Fakultateko dekanoa izan zen 2010tik 2016ra bitarte eta lehenago dekanordea 2006tik. "Programatzeko metodologia eta lengoaiak" eta "Programazioa" ikasgaiak irakasten ditu Bilboko campusean.
Informatika lizentziatura ikasi zuen Deustuko Unibertsitatean eta gero 1990-91 ikasturtean Robotika eta Automatizazio Industriala masterra egin zuen UPV/EHUn. 1991an bertan hasi zen irakasle lanetan Deustuko Unibertsitatean.

## Sariak

* 1991: Unibertsitateko Ikasketa-Bukaerako Sari Nazionala. Ministerio de Educación y Ciencia.

## Erreferentziak

* ↑ (Gaztelaniaz) «Grados | Deusto» socialesyhumanas.deusto.es (Noiz kontsultatua: 2019-02-26).
* ↑ «CURRICULUM VITAE Inés Jacob Taquet enero PDF» docplayer.es (Noiz kontsultatua: 2019-02-26).

## Kanpo estekak

* Linked-In. Ines Jacob Taquet
* Datuak: Q61890736
# Intsumisio

Intsumisioa lege jakin bat betetzeari uko egitea da, eta, zentzu hertsian, nahitaezko soldadutzari uko egitea. Derrigorrezko zerbitzu militarrean parte hartzeari uko egiten diona intsumiso gisa definitu izan da, nahiz eta beste intsumisio modu batzuk ere badauden, hala nola, intsumisio fiskala, ezarritako osasun arauak betetzeko erresistentzia, eta abar.
Intsumisioa desobedientzia zibilaren modu bat da, eta horren arrazoiak askotarikoak dira: filosofikoak, politikoak, bakezaleak, antimilitaristak, erlijiosoak, naturistak edo etikoak.
Intsumisio militarrak soldadutza derrigorrezkoa den herrialdeetan kartzela zigorrak dakartza. Herrialde horietako batzuetan ordezko gizarte-zerbitzu bat dago: hala ere, intsumiso askok batzuetan hor parte hartzeari uko egiten diote. Hego Euskal Herrian eta Espainian, mugimendua oihartzun handia izan zuen: milaka gaztek ezetz esan zioten soldaduska egiteari, horietako askok intsumisioaren bidea hartuz. Ehunka gazte kartzelan sartu zituzten, eta hainbat euskal erakunde publikok mugimenduari euren sostengua aurkeztu zioten.

## Erreferentziak

* ↑ Intsumisio. in: Euskaltzaindiaren Hiztegia..
* ↑ (Gaztelaniaz) «Derecho a no vacunarse: las vacunas a debate» Liberación AHORA 2012-3-5.
* ↑ Elizondo, Edurne. (2011). «EZ DUGU NAHI. Intsumisioaren ahotsak Euskal Herrian.» Berria (Txalaparta) (Noiz kontsultatua: 2020-03-09).
* ↑ Elizondo, Edurne. (2011). Ez dugu nahi. Intsumisioaren ahotsak Euskal Herrian.. Txalaparta ISBN 978-84-8136-624-2..

## Ikus, gainera

* Desobedientzia zibil
* Ekintza zuzena
* Indarkeria-ez aktiboa
* Intsumisioa
* Intsumisio mugimendua Euskal Herrian
* Kontzientzia-eragozpen

## Kanpo estekak

* Datuak: Q1379902
* Multimedia: Opposition to conscription / Q1379902
# Intsusako Harmala

Intsusako Harmala, Nafarroa probintzian topa dezakegun euskal mendia da. Mendi ezezaguna izanagatik ere, Intsusako Harmala zonaldeko interesgarrienetakoa dugu. Mendialde honetako gain gehienak pagadi eder baina sarriek estalita egonik, gutxitan goza dezakegu inguruko paisaia zabalez.

## Kanpo estekak

Intsusako Harmala, http://www.euskal-herria.org/.
# Intville-la-Guétard

Intville-la-Guétard Frantziako udalerria da, Loiret departamenduan dagoena, Erdialdea-Loira Harana eskualdean. 2013an 100 biztanle zituen.

## Demografia
### Biztanleria

2007an Intville-la-Guétard udalerrian erroldatutako biztanleak 100 ziren. Familiak 36 ziren, horien artean 6 pertsona bakarrekoak ziren (3 bakarrik bizi ziren gizonak eta 3 bakarrik bizi ziren emakumeak), 10 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 43 etxebizitza zeuden, 35 familiaren etxebizitza nagusia ziren, 2 bigarren erresidentzia ziren eta 6 hutsik zeuden. 42 etxeak ziren eta 1apartamentu bat zen. 35 etxebizitza nagusietatik 30 bere jabearen bizilekua ziren, 4 alokairuan okupaturik zeuden eta 1 doan lagata zegoen; 3 etxek hitu gela zituzten, 9 etxek lau zituzten eta 23 etxek bost zituzten. 31 etxek euren parking plaza propioa zuten azpian. 8 etxetan ibilgailu bat zegoen eta 25 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Intville-la-Guétard udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 4 | 65-69 | 0 |
| 4 | 60-64 | 4 |
| 0 | 55-59 | 4 |
| 4 | 50-54 | 0 |
| 0 | 45-49 | 4 |
| 4 | 40-44 | 4 |
| 8 | 35-39 | 4 |
| 8 | 30-34 | 4 |
| 0 | 25-29 | 8 |
| 4 | 20-24 | 4 |
| 8 | 15-19 | 8 |
| 0 | 10-14 | 0 |
| 8 | 5-9 | 0 |
| 8 | 0tik 4ra | 8 |

## Ekonomia

2007an lan egiteko adina zuten pertsonak 60 ziren, horien artean 49 aktiboak ziren eta 11 inaktiboak ziren. 49 pertsona aktiboetatik 45 lanean zeuden (25 gizon eta 20 emakume) eta 4 langabezian zeuden (2 gizon eta 2 emakume). 11 pertsona inaktiboetatik 4 erretiraturik zeuden, 3 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 2 eraikuntza enpresak ziren eta 1 garraio enpresa zen.
2009an norbanakoentzat zegoen zerbitzu bakarra zurgina zen.
2000. urtean Intville-la-Guétard udalerrian 4 nekazaritza-ustiategi zeuden, 572 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1391707
* Multimedia: Intville-la-Guétard / Q1391707
# Intuizio

Intuizioa arrazoibidea eta esperientzia erabili gabe ezagutzeko ahalmena da, berezkoa eta independentea. Matematikan eta filosofian argudiatu izan da, frogatu ezin daitezkeen proposizioen egiatasuna justifikatzeko.

## Erreferentziak

* ↑ (Ingelesez) «intuition» britannica.com.

## Kanpo estekak

* Intuizioa, Gizapedian.
* Datuak: Q189222
# Intsusburu

Intsusburu, Nafarroa eta Gipuzkoa probintzian topa dezakegun euskal mendia da. Itsusburu Nafarroa eta Gipuzkoaren arteko mugan dago, Etxegarate eta Lizarrusti mendateak lotzen dituen gandor luzearen erdialdean. Bi mendate horien arteko ibilbidea nahikoa ezaguna da mendizaleen artean eta ondo markatuta dago, marka zurigorriz. Ibilbide horretan bertan marka hori eta zuri ugari ere bada, hegoaldeko herrietatik datozen ibilbideenak. Gandor horretan bertan historiaurreko aztarna ugari dago (trikuharriak eta tumuluak), besteak beste Itsusbururen tontorrean bertan (eta baita Txagadigorrirenean ere, Ekialderago). Iparraldetik igotzeko biderik dotoreena Bernoako galtzadari jarraitzea da, Ataungo Ergoien auzotik datorrena ekialdeko leporaino. Txagadigorrirainoko gandorra ere ibiltzeko atsegina da, gora-behera handirik gabea eta etengabeko pagadiaz estalia. Tartean Irumugeta izeneko tontorra, buzoiduna baina katalogotik kanpo gelditu dena.

## Kanpo estekak

Intsusburu, http://www.euskal-herria.org/.
# Jacques Canetti

Jacques Canetti (Ruse, Bulgaria, 1909ko maiatzaren 30a - Suresnes, Frantzia, 1997ko ekainaren 7a) frantziar antzerki-zuzendaria eta musika-ekoizlea izan zen.
Hainbat artista eman zituen ezagutzera, besteak beste, Georges Brassens, Jacques Brel, Guy Béart, Félix Leclerc, Francis Lemarque, Serge Gainsbourg, Henri Salvador, Boris Vian, Raymond Devos, Fernand Raynaud, Anne Sylvestre, Pierre Dac eta Francis Blanche, Juliette Gréco, Catherine Sauvage, Claude Nougaro eta beste hainbat artista frankofono.
Parisen Les 3 Baudets kabareta sortu zuen eta Philips Polydor diskoetxeko zuzendaria izan zen 1962ra arte. Gero bere zigilu propioa sortu zuen: Les Productions Jacques Canetti.
Jacques Canetti idazle eta Nobel saridun Elias Canettiren anaia zen.
Jacques Canetti HEC Pariseko lizentziaduna da.

## Erreferentziak

* ↑ Canetti, mort d'un découvreur. Le producteur avait lancé Piaf, Brassens, Leclerc
* ↑ Jacques Canetti Le découvreur de Brassens et de Brel
* ↑ Les Canetti, trinité de génie

## Kanpo estekak

* Datuak: Q1677931
* Multimedia: Jacques Canetti / Q1677931
# Jacques Callot

Jacques Callot (Nancy, 1592 – ibidem, 1635eko martxoaren 25a) lorrenar barrokoko grabatzaile eta marrazkilaria izan zen.
1400 akuafortetik gora egin zituen, non bere garaiko bizitza deskribatu zuen. Soldaduak, pailazoak, mozkorrak, ijitoak eta eskaleak marraztu zituen, baina baita gorteko bizitza ere. Baita irudi erlijioso eta militarrak ere, hondoko paisaiekin.
1612tik 1621era Florentzian bizi izan zen, eta han ikasi zuen akuafortearen teknika. Han Mediciren gorterako lan egin zuen. 1621ean Cosimo II.a Medicikoa hil ondoren, Callot Nancyra itzuli zen. Lorrenako, Frantziako eta Espainiako Gorteek lanak enkargatu zizkioten, baita Parisko inprimatzaileek ere. Bere lanak Europan zehar zabaldu ziren eta Rembrandt bere bildumagileetako bat izan zen.
Bere lanik ezagunena Gerrako miseriak da.

## Iruditegia

* Gerrako miseriak

## Kanpo estekak

* Datuak: Q460124
* Multimedia: Jacques Callot / Q460124
# Jacques Cartier (Rennesko metroa)

Jacques Cartier Rennesko metroaren geltoki bat da, Rennes udalerrian kokatuta dagoena.
Geltokia 2002ko martxoaren 15an ireki zen.

## Historia

Geltokia, 2002ko martxoaren 15ean inauguratu zen, Rennesko metroaren linea ireki zenean.

## Erreferentziak

* ↑ (Frantsesez) Lehen eguna Rennesko metroari. 2002-03-08 (Noiz kontsultatua: 2021-06-19).

## Ikus, gainera

* Rennesko metroa
* A linea

## Kanpo estekak

* Rennesko metroaren webgune ofiziala
* Datuak: Q930251
* Multimedia: Jacques Cartier (Rennes Metro stations) / Q930251
iea  Rennesko metroaa lineaJ.F. Kennedy • Villejean–Université • Pontchaillou • Anatole France • Sainte-Anne • République • Charles de Gaulle • Gares • Jacques Cartier • Clemenceau • Henri Fréville • Italie • Triangle • le Blosne • la Poterieb lineaSaint-Jacques–Gaîté • la Courrouze • Cleunay • Mabilais • Colomber • Gares • Saint-Germain • Sainte-Anne • Jules Ferry • Gros Chêne • les Gayeulles • Joliot-Curie–Chateaubriand • Beaulieu–Université • Atalante • Cesson–Viasilva :
# Jacques Chapou

Jacques Chapou (Montcuq, 1909ko apirilaren 10a -Bourganeufetik gertu, 1944ko uztailaren 16a) Vichyko gobernuak kargugabetutako irakaslea izan zen. Erresistentzian aritu zen Lot, Corrèze eta Creuse FFIko kapitain mailarekin.
1944ko maiatzean, Corrèze, Creuse, Indre eta Haute-Vienneko makisen arduraduna eta Corrèzeko FTPko burua bihurtu zen. "Klébert" izengoitiaz ezaguna zen. Uztailaren 16an segada batean erori zen. Etsaiaren eskuetan ez erortzeko, bere burua hil zuen. Jean-Jacques Chapouri hilondoko Gerra Gurutze saria eman zioten eta Ohorezko Legioko zaldun izendatu zuten.

## Erreferentziak

* ↑ https://maitron.fr/spip.php?article19422
* ↑ https://www.quercy.net/jean-jacques-chapou-1909-1949/
* ↑ https://www.ladepeche.fr/article/2012/07/24/1406041-cahors-l-hommage-a-jean-jacques-chapou.html
* Datuak: Q3158499
# Jacques Charles

Jacques Alexandre César Charles (Beaugency, 1746ko azaroaren 12a - Paris, 1823ko apirilaren 7a) fisikari, matematikari eta asmatzaile frantziarra izan zen.

## Biografia

1746an jaio zen Beaugency-sur-Loire herrian. 37 urte gazteagoa zen Julie Françoise Bouchaud des Hérettes-ekin ezkondu zen. 1793an Frantziako Zientzia Akademian onartua izan zen eta Conservatoire National des Arts et Métiers sonatuan fisika irakaslea izan zen. parisen bertan hil zen 1823an 76 urte zituela.

## Aurkikuntza zientifikoak

Hidrogenozko globo aerostatikoan hegan egiten lehenengoa izan zen. 1783an izan zen eta 1000 metrotako altuerara iritsi zen. Beste hainbat gailuren artean dentsimetroa asmatu zuen, likidoen dentsitate erlatiboa neurtzeko balio duena.
Gas idealak aztertzen ari zela gas baten bolumena eta tenperaturaren arteko erlazio finkatu zuen Charlesen legea deiturikoan. 1787an lortu zuen, Boyle-Mariotteren legeak aurretik (1664) eta Gay-Lussacen legeak (1805) ondoren osatuko zutena.

## Ikus, gainera

* Gas idealen legeak
* Charlesen legea
# Jacques Charles François Sturm

Jacques Charles François Sturm (Geneva, Suitza, 1803ko irailaren 29a - Paris, Frantzia, 1855eko abenduaren 15a) matematikaria izan zen. Ekuazioaren teoriaren gainean asmakizun ugari egin zituen; ezaguna da haren izena duen teoremagatik.
Broglietarren tutorea izan zen Parisen 1823-24. urteetan, eta frantses matematikari eta zientzia-gizon ugarirekin topo egin zuen han. 1826. urtean, urpean hotsak duen abiaduraren lehendabiziko neurketa zehatza egin zuen. Strumen teorema aurrenik 1829. urtean argitaratu zen Mémoire sur la résolution des équations numériques (Zenbaki ekuazioen gidaliburua) obran atera zen. René Descartesen garaitik ebazpiderik izan ez zuen arazo bati irtenbidea eman zion, ekuazio aljebraiko batek aldagaiaren hein jakin batentzat dituen erroak kalkulatzeko metodoa asmatu baitzuen.
1834. urtean, ekuazio diferentzialez egin zuen ikerketa argitaratu zuen, Frantzian arrakasta handia eman ziona. 1836an Frantziako Zientzia Akademiako kide hautatu zuten eta Parisko Eskola Politeknikoan matematika irakasle hautatu zuten. 1840. urtean Siméon Denis Poissonen ordezko hautatu zuten Parisko Zientzietako Fakultatean.
Hasieran analista izan bazen ere, gerora lan garrantzitsuak egin zituen geometria proiektiboari buruz, eta baita geometria diferentzialari buruz ere. Haren obren artean aipagarriak dira, besteak beste, hil ondoren argitaratu ziren Cours d'analyse de l'École Polytechnique eta Cours de méchanique de l'École Polytechnique.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q123485
* Multimedia: Jacques Charles François Sturm / Q123485
# Jacques Cassini

Jacques Cassini (Paris 1677ko otsailaren 18a - Thury-sous-Clermont 1756ko apirilaren 16a) astronomo italiar-frantziar bat izan zen, Giovanni Domenico Cassini astronomo ospetsuaren semea.

## Bizitza

Cassini Parisko Behatokian jaio zen. 17 urterekin Frantziako Zientzia Akademian onartua izan zen. 1696an, Royal Societyko partaide egiten da, "kontu maisu" izatera helduz 1706an. Bere aita Behatokiko postuan 1712an ordeztu ondoren, 1713an, 2ºEkialde meridianoa neurtu zuen Dunkerke eta Perpinyà artean, emaitzak De la grandeur et figure de la terre (Lurraren izari eta itxuraz) izeneko liburu batean argitaratuz, 1720an. Éléments d'astronomie (Astronomiako elementuak, 1740) ere idatzi zuen, Saturno planetaren eraztun eta ilargien okerdura ere aztertu zuen (24102) Jacques Cassini asteroidea, bere omenez horrela deitua izan zen.
* Datuak: Q315037
* Multimedia: Jacques Cassini / Q315037
# Jacques Chaban-Delmas

Jacques Michel Pierre Delmas, Jacques Chaban-Delmas izenaz ezaguna, (Paris, Frantzia, 1915eko martxoaren 7a - ibidem, 2000ko azaroaren 10a) politikaria izan zen. Finantza-ikuskatzailea zen Bigarren Mundu Gerraren aurretik. Frantziako Erresistentzian jardun zuen, brigadako jeneral izateraino (1944). Bordeleko alkate izan zen urte askoan, 1947tik 1995era. 1951. urtean Frantziako Alderdi Erradikala utzi eta De Gaulle jeneralarekin batera aritu zen. Haren Biltzar Nazionaleko lehendakaria izan zen 1958-1969 urteetan. Pompidouk lehen ministro izendatu zuen 1969ko ekainean. 1972. urtean utzi zuen kargua. Geroztik Frantziako Biltzar Nazionaleko lehendakari izan zen, 1978-1981 eta 1986-1988 urteetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12940
* Multimedia: Jacques Chaban-Delmas / Q12940
# Iwan B

Iwan Benead, Iwan B ezizenez, (Les Lilas, Paris, Frantzia, 1984ko urriaren 2a) Frantzian jaiotako abeslari bretainiarra da. Rap, musika zeltikoa eta pop estiloak lantzen ditu. Musikari profesional baten semea da, 5 urterekin pianoa eta musika ikasten hasi zen. 9 urterekin Musikaren Akademian sartu zen Parisen.
2004an Parisko Atla musika-eskolan graduatu zen. Beste abeslari batzuekin egin izan ditu kontzertuak “7 Lézards,” “Le Baiser Salé” eta “New Morning” antzokietan, besteak beste. 2007an 3rd cycle diploma eskuratu zuen akademian. Bere familia bretainiarra denez, 2003an bretainiera ikasteari ekin zion eta laster menperatu zuen. Ikasitako hizkuntza musika sortzeko gustatu zitzaionez, pop, rap eta reggae musika estiloetako kantak konposatzen hasi zen.
Gaur egun Iwan B izeneko diskoa kaleratzeko buru belarri ari da lanean, nahiz eta oraindik akademian ikasten jarraitzen duen. 2007ko maiatzaren 31an, Rennes hirian (Bretainia) Priz dazont ar brezhoneg saria (Bretainieraren Etorkizuna Saria) irabazi zuen bakarkako kategorian. Bi egun geroago, Karaezen, bere lehendabiziko sari musikala lortu zuen devezh ar brezhoneg egunean (bretainieraren eguna).

## Kanpo estekak

* (Bretainieraz) (Frantsesez) (Ingelesez) Iwan B-ren MySpacea
* Datuak: Q599395
# Iwana Kobayashi

Iwana Kobayashi (japonieraz: 小林 岩魚, Kobayashi Iwana, 1996ko urriaren 17a -) Japoniako futbolaria da.
Hainbat futbol taldetan jokatu du, esaterako Ventforet Kofu.

## Kanpo estekak

* (Japonieraz) J.League Data Site
* Datuak: Q62085107
# Iwaniska udalerria

Iwaniska Poloniako Gurutze Santuko voivoderriko landa-udalerri bat da, Opatów barrutian kokatuta. 104,89 km²ko azalera du eta 2017ko datuen arabera 6789 biztanle zituen.

## Kanpo estekak

* Udalaren webgunea
* Datuak: Q553411
* Multimedia: Gmina Iwaniska / Q553411
ieaGurutze Santuko voivoderriko udalerriak :
# Iwamizawa (Hokkaido)

Iwamizawa (japonieraz: 岩見沢市, Iwamizawa-shi) , Hokkaidoko mendebaldean dagoen Sorachi suprefeturako hiriburua da. 2014ko erroldaren arabera 86.529 biztanle ditu. Hokkaidoko hiriburua den Sapporotik oso gertu egoteak hiria nabarmen handitu du.

## Historia

Iwamizawa hiria 1943ko apirilaren 1ean eratu zen.

## Iruditegia

* Auzo erresidentziala.
* Kitamura Chuo Park.
* Atrakzio parkea.
* Iwamizawa santutegia.
* Historia eta Zientzia museoa.

## Hiri senidetuak

* Pocatello (Idaho) (AEB)

## Kanpo estekak

* (Japonieraz) Webgune ofiziala
* Datuak: Q693264
* Multimedia: Iwamizawa, Hokkaido / Q693264
# Iwan Rheon

Iwan Rheon (1985eko irailaren 15a, Carmarthen, Gales) galestar aktore bat da. Galesera ama hizkuntza du.
Game of Thrones telesailean Ramsay Bolton pertsonaia eta Misfists telesailean Simon Bellamy pertsonaia ere antzeztu ditu, bai eta Pobol y Cwm galeserazko telesailean Macsen White pertsonaia ere.
* Datuak: Q1148937
* Multimedia: Iwan Rheon / Q1148937